(mill-Kanonku David Farrugia Kappillan Ħal Safi) IL-ĠIMGĦA MQADDSA FID-DAR ... Għal ħafna minna qatt ma għadda minn moħħna li niċċelebraw il-Ġimgħa Mqaddsa fid-djar tagħna, mingħajr funzjonijiet, pellegrinaġġi u purċissjonijiet. Biss ejjew nagħrfu li din hija wkoll opportunità biex niċċelebraw dawn il-festi u niffukaw ħalli naduraw lill-Mulej "fl-ispirtu u fil-verità": Għixu Irtir fid-dar – Forsi qatt, jew ftit li xejn, kellkom esperjenza ta' irtir ... mhux xi ħaġa ta' barra minn hawn ta'! Ippruvaw matul dawn il-jiem, speċjalment tul it-tlett ijiem tal-Għid (minn Ħamis ix-Xirka sal-Għid il-Kbir), għamlu mumenti ta' ħin fit-talb flimkien mal-familja tagħkom. Toqgħodux tagħmlu affarijiet li xi ftit jew wisq jistgħu itellfukom milli tibqgħu fil-ġabra ... Toqogħdux ittellgħu u tniżżlu fil- imma wżawh biss bħala għajnuna għall-ġabra u t-talb u biex issegwu ċ-ċelebrazzjonijiet liturġiċi. Għidu t-talb speċifiku għal kull ġurnata – Tkun xi ħaġa li f'dawn il-ġranet meta xi ftit jew wisq aħna 'l bogħod mis-saċerdoti tagħna, ningħaqdu flimkien magħhom permezz tat-talb tal-brevjar, il-Liturġija tas-Siegħat. F'dan il-link li hawn taħt tistgħu ssibu it-talb tal-Liturġija tas-Siegħat, u titolbuh waħedkom jew mal-familja. It-talb jista' jinqasam għal matul il-ġurnata. Fit-tlett ijiem tal-Għid nistgħu nitolbuh ukoll mal-Arċisqof. Kull darba li tidħol f'dan il-link ser issib il-liturġija tas-siegħat tal-ġurnata: . Barra dan it-talb hemm talb ieħor, bħar-Rużarju jew Via Sagra/Crucis li jista' jsir, u bħala għajnuna għandkom xi links fuq il-facebook tal-parroċċa. Segwu x-xandiriet fuq it-televiżjoni Xejk TV il-midja soċjali ( Knisja.mt Inġabru bħala familja daqs li kieku sejrin għall-quddies u qegħdin il-knisja. Wieġbu minkejja li ċ-ċelebrant mhux ser jismagħkom. Tkun ħaġa tajba li fejn issegwu l-quddiesa toħolqu ambjent sabiħ u ta' ġabra. Importanti li ma ssegwux biss bħal li kieku qegħdin taraw xi film. Isimgħu Mużika Sagra – Tkun xi ħaġa sabiħa li matul il-Ġimgħa Mqaddsa tisimgħu xi mużika reliġjuża li tgħinkom tidħlu aktar fl-ispirtu qaddis ta' dawn il-ġranet. Araw xi film b'tema reliġjuża – Aħtfu l-okkażjoni biex taraw xi film mal-familja b'tema reliġjuża jew li jirrakkonta l-ġrajja tal-passjoni tal-Mulej. Il-Klassiku dejjem jibqa': Ejjew nie ħ du din l-okka ż joni biex ċċ elebraw dan il-jiem g ħeż ież fil-fidi tag ħ ħ ħ ħ udin mal-Knisja u ma' ħ permezz tal-midja u ng ħ ixu tassew din il- Ġ ħ mill-qrib mal-Mulej!​ (Kappillan Ħal Safi)
Kif se Ngħixu l-Ġimgħa Mqaddsa 2020